CELEX: 32016D0217(01)
Language: el
Date: 2016-02-11 00:00:00
Title: Εκτελεστική απόφαση της Επιτροπής, της 11ης Φεβρουαρίου 2016, για την έγκριση αποφάσεων εισαγωγής στην Ένωση ορισμένων χημικών προϊόντων σύμφωνα με τον κανονισμό (ΕΚ) αριθ. 649/2012 του Ευρωπαϊκού Κοινοβουλίου και του Συμβουλίου και για την τροποποίηση των αποφάσεων 2005/416/ΕΚ και 2009/966/ΕΚ της Επιτροπής

17.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 61/5
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 11ης Φεβρουαρίου 2016
   για την έγκριση αποφάσεων εισαγωγής στην Ένωση ορισμένων χημικών προϊόντων σύμφωνα με τον κανονισμό (ΕΚ) αριθ. 649/2012 του Ευρωπαϊκού Κοινοβουλίου και του Συμβουλίου και για την τροποποίηση των αποφάσεων 2005/416/ΕΚ και 2009/966/ΕΚ της Επιτροπής
   (2016/C 61/06)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 649/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με τις εξαγωγές και εισαγωγές επικίνδυνων χημικών προϊόντων (1), και ιδίως το άρθρο 13 παράγραφος 1 δεύτερο εδάφιο,
   Έπειτα από διαβουλεύσεις με την επιτροπή που συστάθηκε δυνάμει του άρθρου 133 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων, καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής, καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (2),
   Εκτιμώντας τα ακόλουθα:
   
               (1)
            
            
               Σύμφωνα με τον κανονισμό (ΕΕ) αριθ. 649/2012, η Επιτροπή αποφασίζει, εξ ονόματος της Ένωσης, κατά πόσον επιτρέπονται ή όχι οι εισαγωγές στην Ένωση κάθε χημικού προϊόντος που υπόκειται στη διαδικασία Συναίνεσης Μετά από Ενημέρωση (ΣΜΕ).
            
         
               (2)
            
            
               Το Πρόγραμμα των Ηνωμένων Εθνών για το Περιβάλλον (UNEP) και ο Οργανισμός Τροφίμων και Γεωργίας (FAO) έχουν οριστεί ως αρμόδιοι φορείς παροχής γραμματειακών υπηρεσιών για την εφαρμογή της διαδικασίας ΣΜΕ που καθιερώθηκε με τη σύμβαση του Ρότερνταμ σχετικά με τη διαδικασία συναίνεσης μετά από ενημέρωση για ορισμένα επικίνδυνα χημικά προϊόντα και φυτοφάρμακα στο διεθνές εμπόριο, εφεξής «η σύμβαση του Ρότερνταμ», η οποία εγκρίθηκε με την απόφαση 2006/730/ΕΚ του Συμβουλίου (3).
            
         
               (3)
            
            
               Η Επιτροπή, ενεργώντας ως ορισθείσα κοινή αρχή, οφείλει να διαβιβάζει στη γραμματεία της σύμβασης του Ρότερνταμ, εφεξής «η Γραμματεία», εξ ονόματος της Ένωσης και των κρατών μελών της, τις αποφάσεις για τις εισαγωγές χημικών προϊόντων που υπόκεινται στη διαδικασία ΣΜΕ.
            
         
               (4)
            
            
               Η χημική ουσία methamidophos προστέθηκε στο παράρτημα III της σύμβασης του Ρότερνταμ, ως φυτοφάρμακο, με την απόφαση RC 7/4 της έβδομης συνόδου της διάσκεψης των μερών. Η εν λόγω απόφαση απαιτεί από κάθε συμβαλλόμενο μέρος να υποβάλει στη Γραμματεία απάντηση για τις εισαγωγές, για να καταχωριστεί η ουσία methamidophos ως φυτοφάρμακο. Η υφιστάμενη καταχώριση των σοβαρά επικίνδυνων σκευασμάτων φυτοφαρμάκων (ευδιάλυτα υγρά σκευάσματα με συγκέντρωση δραστικού συστατικού μεγαλύτερη από 600 g/l) που περιέχουν την ουσία methamidophos στο παράρτημα III θα διαγραφεί, όπως και οι απαντήσεις για τις εισαγωγές που υποβλήθηκαν για την εν λόγω καταχώριση. Η Επιτροπή έχει λάβει σχετικές πληροφορίες υπό τη μορφή καθοδηγητικού εγγράφου απόφασης από τη Γραμματεία. Η διάθεση στην αγορά και η χρήση της ουσίας methamidophos ως συστατικού μειγμάτων που δρουν ως φυτοπροστατευτικά προϊόντα απαγορεύεται από τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου (4).
            
         
               (5)
            
            
               Είναι αναγκαίο να τροποποιηθούν οι προηγούμενες αποφάσεις εισαγωγής σε σχέση με τα χημικά προϊόντα DDT και αιθυλενοξείδιο, έτσι ώστε να αντικατοπτρίζεται η διεύρυνση της Ένωσης την 1η Ιουλίου 2013, καθώς και να ληφθούν υπόψη οι κανονιστικές εξελίξεις στην Ένωση μετά την έκδοση των εν λόγω αποφάσεων.
            
         
               (6)
            
            
               Η διάθεση στην αγορά και η χρήση αιθυλενοξειδίου βάσει του κανονισμού (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (5), περιορίζεται σε έναν συγκεκριμένο τομέα σύμφωνα με τον κατ' εξουσιοδότηση κανονισμό (ΕΕ) αριθ. 1062/2014 της Επιτροπής (6). Κατά συνέπεια, επιτρέπονται οι εισαγωγές μόνο για την εν λόγω συγκεκριμένη χρήση. Τα κράτη μέλη μπορούν να αποφασίσουν αν επιτρέπουν τη χρήση αυτή, η οποία επιτρέπεται βάσει του κανονισμού (ΕΕ) αριθ. 528/2012, στην επικράτειά τους.
            
         
               (7)
            
            
               Η παραγωγή, η διάθεση στην αγορά και η χρήση DDT, είτε είναι σε αυτούσια μορφή είτε σε παρασκευάσματα είτε ως συστατικό ειδών, απαγορεύεται στην Ευρωπαϊκή Ένωση σύμφωνα με τον κανονισμό (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου (7).
            
         
               (8)
            
            
               Θα πρέπει να εκδοθεί η απόφαση εισαγωγής για την ουσία methamidophos και θα πρέπει να τροποποιηθούν αναλόγως οι αποφάσεις της Επιτροπής 2005/416/ΕΚ (8) και 2009/966/ΕΚ (9),
            
         ΑΠΟΦΑΣΙΖΕΙ:
   Άρθρο 1
   Η απόφαση σχετικά με τις εισαγωγές της ουσίας methamidophos, η οποία παρατίθεται στο απαντητικό έντυπο για τις εισαγωγές του παραρτήματος I, εγκρίνεται.
   Άρθρο 2
   Η απόφαση σχετικά με τις εισαγωγές αιθυλενοξειδίου, η οποία παρατίθεται στο παράρτημα II της απόφασης 2009/966/ΕΚ, αντικαθίσταται από την απόφαση σχετικά με τις εισαγωγές αιθυλενοξειδίου που παρατίθεται στο απαντητικό έντυπο για τις εισαγωγές του παραρτήματος II της παρούσας απόφασης.
   Άρθρο 3
   Η απόφαση σχετικά με τις εισαγωγές DDT, η οποία παρατίθεται στο παράρτημα I της απόφασης 2005/416/ΕΚ, αντικαθίσταται από την απόφαση σχετικά με τις εισαγωγές DDT που παρατίθεται στο απαντητικό έντυπο για τις εισαγωγές του παραρτήματος III της παρούσας απόφασης.
   
      Βρυξέλλες, 11 Φεβρουαρίου 2016.
      
         
            Για την Επιτροπή
         
         Karmenu VELLA
         
            Μέλος της Επιτροπής
         
      
   
   
      (1)  ΕΕ L 201 της 27.7.2012, σ. 60.
   
      (2)  ΕΕ L 396 της 30.12.2006, σ. 1.
   
      (3)  Απόφαση 2006/730/ΕΚ του Συμβουλίου, της 25ης Σεπτεμβρίου 2006, για τη σύναψη, εκ μέρους της Ευρωπαϊκής Κοινότητας, της σύμβασης του Ρόττερνταμ σχετικά με τη διαδικασία συναίνεσης μετά από ενημέρωση όσον αφορά ορισμένα επικίνδυνα χημικά προϊόντα και φυτοφάρμακα στο διεθνές εμπόριο (ΕΕ L 299 της 28.10.2006, σ. 23).
   
      (4)  Κανονισμός (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (ΕΕ L 309 της 24.11.2009, σ. 1).
   
      (5)  Κανονισμός (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (ΕΕ L 167 της 27.6.2012, σ. 1).
   
      (6)  Κατ' εξουσιοδότηση κανονισμός (ΕΕ) αριθ. 1062/2014 της Επιτροπής, της 4ης Αυγούστου 2014, σχετικά με το πρόγραμμα εργασιών για τη συστηματική εξέταση όλων των υπαρχουσών δραστικών ουσιών που περιέχονται σε βιοκτόνα τα οποία αναφέρονται στον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (ΕΕ L 294 της 10.10.2014, σ. 1).
   
      (7)  Κανονισμός (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τους έμμονους οργανικούς ρύπους και την τροποποίηση της οδηγίας 79/117/ΕΟΚ (ΕΕ L 158 της 30.4.2004, σ. 7).
   
      (8)  Απόφαση 2005/413/ΕΚ της Επιτροπής, της 19ης Μαΐου 2005, για την έγκριση αποφάσεων εισαγωγής στην Κοινότητα ορισμένων χημικών προϊόντων σύμφωνα με τον κανονισμό (ΕΚ) αριθ. 304/2003 του Ευρωπαϊκού Κοινοβουλίου και του Συμβουλίου και για την τροποποίηση των αποφάσεων 2000/657/ΕΚ, 2001/852/ΕΚ και 2003/508/ΕΚ (ΕΕ L 147 της 10.6.2005, σ. 1).
   
      (9)  Απόφαση 2009/966/ΕΚ της Επιτροπής, της 30ής Νοεμβρίου 2009, για την έκδοση αποφάσεων εισαγωγής ορισμένων χημικών προϊόντων στην Κοινότητα, σύμφωνα με τον κανονισμό (ΕΚ) αριθ. 689/2008 του Ευρωπαϊκού Κοινοβουλίου και του Συμβουλίου, και για την τροποποίηση των αποφάσεων της Επιτροπής 2000/657/ΕΚ, 2001/852/ΕΚ, 2003/508/ΕΚ, 2004/382/EΚ και 2005/416/EΚ (ΕΕ L 341 της 22.12.2009, σ. 14).
   
      ΠΑΡΑΡΤΗΜΑ I
      Απόφαση εισαγωγής για την ουσία methamidophos
      
         
      
         
      
         
   
   
      ΠΑΡΑΡΤΗΜΑ II
      Αναθεωρημένη απόφαση εισαγωγής για το αιθυλενοξείδιο
      
         
      
         
      
         
      
         
   
   
      ΠΑΡΑΡΤΗΜΑ III
      Αναθεωρημένη απόφαση εισαγωγής για το DDT